In nomine sancte et individue Trinitatis, Teudo humilis archidiaconus Ecclesie sancte Divionensis prothomartiris Christi Stephani, atque humillima congregatio eiusdem Ecclesie, notum esse volumus, ut sit omnibus presentibus, demum et futuris, qualiter pervenit ad aures nostre pietatis, humillima precatio de quodam fidele nostro, Bernardo nomine, seu Eldeardus, ut ei et duobus sibimet filiis, Vualterium videlicet nec non et Gerardo concederemus hos servientes, manentes in villa que nuncupatur Vedranicas, ad mensam fratrum pertinentia, Durannum videlicet et Iohannem, Vulfaldum, Teutberga et infantibus suis, Alcherio, Ingelberga et infantibus suis, Archemrico, Reimberga et infantibus suis, Giselendus et infantibus suis, Hedila et infantibus suis, Alcherio, Eurelda et infantibus suis VI, Teutberga et infantibus IV, Ermembertum, Basmonem, Grimoanum, Ingelberga, Arnulfum, Teutberga, Ragenelda, Archentrudis et infantibus suis, Teuteldis et infantibus suis, Alerico, Beringerio, Arnulfo, Teutberga et infantibus suis: ad cuius postulationem aures nostre inclinantes, et devote suscipientes, hoc quod poscebat studuimus gaudenter impleri; adeo ut ipse Bernardus et coniux sua et sibimet proli supra memorati, quamdiu vixerint, hoc peculium quod nos deberent, absque ulla vetatione teneant et possideant. Postquam vero hominem exierint sine ulla fraudatione ad mensam fratrum omnis agnatio remaneat, et in censum omni anno in Inventione sancti Stephani, ad mensam fratrum denarios XII persolvant. Si autem neglegentes extiterint, in duplum componant. Et hec precatio omni tempore vite eorum firma et stabilis permaneat. Et ut hec institutio firmiorem obtineat stabilitatis vigorem, manu propria eam assignavimus et aliis firmandam tradidimus. Signum Teudo abbas. Gotsaldus levita. Ingerricus. Gripho. Varnerius. Constantius. Eurardus. Lambertus levita. Amadus levita. Vulfricus levita. Ariodus presbiter. Durannus presbiter, item Durannus presbiter. Arnaudus presbiter. Vicherius. Ego Remigius levita scripsi et subscripsi. Datum die Martis in mense Martio, anno XVIII regnante Lothario rege feliciter.